ร้านข้าวมันไก่ 2 ก. อยู่ที่รัชดาซอย 4 เป็นแหล่งรวมที่ชอปและที่กินให้พนักงานแถวๆนี้ได้มาใช้เวลาช่วงกลางวันกัน
ที่นี่มีร้านข้าวมันไก่ ประมาณ 3 ร้าน ร้านนี้แขวนไก่ไม่เยอะ ร้านสีสันสดใส
เป็นร้านเล็กๆใช้พื้นที่ร่ามกับร้านข้าวหอม บริเวณหน้าร้าน แม่ค้าของสองร้านนี้จะกันที่ไว้ให้ลูกค้าร้านตัวเองซะเป็นส่วนใหญ่ครับ

เมนูมีทั้งข้าวมันไก่ต้ม ไก่ทอด ปลาทอด ข้าวยำไก่แซ่บ และอีก 2 3 เมนูที่จำไม่ได้ครับข้าวยำไก่แซ่บ พร้อมน้ำซุป 40 บาท
ข้าวมันให้เยอะมาก ข้าวเต็มเม็ด ไม่เละ ไก่ทอดกรอบ ยำมาเน้นรสเค็ม+เผ็ดนิดๆ 
คว้ามเปรี้ยวน่าจะเป็นจากมะ่ม่วง แต่ที่ได้มา มันออกจะเป็นมะม่วงมันซะมากกว่า
เครื่องยำก็ให้เยอะ ไก่ก็เยอะ กินจานนี้อิ่มจนถึงเย็นเลยครับ
น้ำซุปจะค่อนข้างจืด แต่ฝักนิ่มมาก
ร้านนี้มาทานไม่น่าจะผิดหวังกันครับ ทั้งเรื่องรสชาติและบริการ
